*Tämä artikkeli käsittelee valtakuntaa. Kielestä kertoo persian kieli.*
Akemenidien hallitsema Persian valtakunta laajimmillaan noin 490 eaa.
**Persia** on Iranin historiallinen – kreikkalaisten siitä käyttämä – nimi. Persia-nimeä käytetään yleisesti Iranista sen suurvalta-aikaan viitattaessa; Persian valtakunta, Persian imperiumi.

Nimi
----

Persia sai nimensä nykyisen Etelä-Iranin alueesta, joka tunnettiin nimellä Persis. Muinaiset kreikkalaiset alkoivat käyttää sanaa koko Iranin ylängöstä.

Persiankieliset (paikallisesti farsin kieli فارسی) iranilaiset ovat sassanidien kaudesta (v. 226–651) alkaen käyttäneet maasta nimitystä Iran (Erānshahr ايرانشهر (Iranshaehr), *iranilaisten valtakunta*), kun taas lännessä on käytetty kreikkalaisilta periytyvää Persia-nimitystä.

21. maaliskuuta 1935 Persia vaihtoi virallisesti nimensä Iraniksi. Šaahi Reza Pahlavi vaati kansainvälistä yhteisöä käyttämään Iran-nimeä. Hänen poikansa Muhammad Reza Pahlavi salli 1959 sekä Persia- että Iran-nimien käytön. Iran on vakiintunut muoto puhuttaessa nyky-Iranista, mutta historiallisesta Iranista käytetään usein edelleen nimitystä Persia. Vuoden 1979 islamilaisen vallankumouksen jälkeen maan koko nimi on ollut Iranin islamilainen tasavalta.

Iranin historia
---------------

*Pääartikkeli: Iranin historia*
Iranin historia voidaan jakaa ajallisesti ja dynastioittain:

Antiikki

* Elam

* Akemenidien dynastia

"Vanha Persia" / "Muinainen Persia" (648–330 eaa.)
* Seleukidien valtakunta ja Parthian valtakunta

(312 eaa.–226 jaa.)
* Sassanidien valtakunta

"Toinen Persian valtakunta", "iranilaisten valtakunta" (226–650)
Keskiaika (650–1450)

Uusi aika (1450–1945)

* Qajar dynastia (1789–1925)
* Iranin keisarikunta (1925–1979)

Nykyaika (1945-)

* Iranin islamilainen tasavalta (1979-)

### Antiikin Persia

#### Elam

Iranin tunnetun historian voidaan katsoa alkaneet läntisestä Iranista Persianlahden rannalta, muinaisesta Elamista noin 4 700 vuotta sitten (v. 2700 eaa.). Persialaiset valloittivat Elamin vuonna 539 eaa.

#### Akkamedit

Akemenidien suku hallitsi Irania vuodesta 648 eaa. vuoteen 330 eaa. jolloin Aleksanteri Suuri kukisti kuningas Dareios III:n ja poltti silloisen pääkaupungin Persepoliin.

Persialaisia sotureita Ištarin portissa Pergamon-museossa.
Akemenidit nousivat kapinaan Meediaa vastaan, ja vuosisatojen kuluttua Aleksanteri Suuri valtasi Persian. Akkamedien Kyyros Suuri loi Persian muinaisen suurvallan yhdistäen alueen 559 eaa. Persia laajeni Turkkiin ja Keski-Aasiaan. Kyyros Suuri valloitti Uus-Babylonian 539 eaa.*lähde?*

Kyyroksen seuraaja Kambyses II valtasi Egyptin, ja Dareios I:n aikana muinainen akemenidien Persia oli laajimmillaan. Valtakuntaan kuuluivat myös Vähän-Aasian länsirannikolla sijainneet kreikkalaiset kaupungit kuten Miletos. Kun ne vuonna 499 eaa. nousivat kapinaan, alkoivat persialaissodat, joiden aikana Persia yritti valloittaa Kreikankin. Kreikkalaiset pysäyttivät Dareioksen alaisten persialaisten etenemisen Marathonin taistelussa. Dareioksen poika Kserkses I koetti myös vallata Kreikan, mutta kreikkalaiset löivät persialaiset Plataiain taisteluissa.*lähde?*

Antiikin Persia oli ensimmäinen todellinen supervalta, joka yhdisti suuren maa-alueen. Persian alueita hallitsivat satraapit*milloin?*. Persia kukistui, kun makedonialainen valloittaja Aleksanteri Suuri kukisti Persian 334–330 eaa. Aleksanteri Suuren kuoltua Persia jäi Seleukokselle*milloin?*, ja maata hallitsivat kreikkalaiset (hellenistiset) seleukidit.*lähde?*

### Iranin historian kausia

  

* Protoelamilaiset (3200 eaa.–2700 eaa.)
* Jiroftin kulttuuri (3000 eaa.–500/400 eaa.)
* Elamin kuningaskunta (2700 eaa.–539 eaa.)
* Mannaeansin kuningaskunta (10th–700/6000 a eaa.)
* Meedian valtakunta (728 eaa.–550 ea)
* Akemenidien valtakunta ("Vanha Persia" 648 eaa.–330 eaa.)
* Seleukidien valtakunta (330 eaa.–150 eaa.)
* Parthian valtakunta (250 eaa.–226 jaa.)
* Sassanidien valtakunta (226–650)
* Islamilaiset valloittivat Persian eli Iranin
* Tahiridit (821–873)
* Saffaridit (861–1003)
* Samanidit (875–999)
* Ziyaridit (928–1043)
* Buijidit (934–1055)
* Ghaznavidien suurvalta (963–1187)
* Seldžukit (1037–1187)
* Khwarezmidien suurvalta (1077–1231)
* Il-kaanien valtakunta (1256–1353)
* Muzaffaridit (1314–1393)
* Timuridien valtakunta (1370–1506)
* Safavidien valtakunta (1501–1736) (šiialaisuuden tuleminen valtauskonnoksi)
* Afšaridien valtakunta (1736–1802)
* Zandin dynastia (1750–1794)
* Qajarin dynastia (1781–1925)
* Pahlavin dynastia (1925–1979)
* Iranin islamilainen vallankumous, ajatollah Khomeini 1979
* Iranin alueellinen vallankumoushallinto (1979–1980)
* Iranin islamilainen tasavalta (1981– )

### Iranin historian aikajana

|  |
| --- |
|  |

Katso myös
----------

* Luettelo Persian kuninkaista
* Persialainen filosofia

Lähteet
-------

1. ↑  Persia Encyclopedia Britannica. Viitattu 8.3.2014. (englanniksi)
2. ↑  Iran timeline & profile BBC. Viitattu 8.3.2014. (englanniksi)
3. ↑  Timeline Iran BBC News
4. ↑  Elam

Aiheesta muualla
----------------

* Kuvia tai muita tiedostoja aiheesta **Persia** Wikimedia Commonsissa